12. schôdza NR SR - 5.deň - B. popoludní
Dátum: 2020-09-23
Poslanec: Krištúfková, Petra (SME RODINA)
Druh vystúpenia: Vystúpenie v rozprave

178. Vážený pán predsedajúci, kolegyne, kolegovia, tejto téme sa venujem už rok a pol a už ikskrát som vysvetľovala dôležitosť napraviť tento problém, ktorý tu vznikol, a vznikol v júli 2019, a to po prijatí novely ústavy a pri zastropovaní dôchodkového veku. Som veľmi rada, že v prvom čítaní a následne v ústavnoprávnom výbore a v sociálnom bol jednohlasne podporený, a to bez pripomienok. Pred rokom – ešte ako opozičná poslankyňa – som sa týchto žien ujala, resp. tejto agendy, nakoľko bývalá koalícia ani po mnohých stretnutiach so zástupkyňami týchto žien im nebola ochotná pomôcť. Chcem zdôrazniť, že sa to týka okolo 140-tisíc žien a tým, že im nevyhoveli v júli 2019, tak nám ženy ročníkov ´57 a skoro už celý ročník ´58 odišlo do dôchodku bez toho, aby sa naplnil ústavný princíp a bolo im odpočítané pol roka za každé jedno vychované dieťa. A práve kvôli tomuto nám tu vznikli tri kategórie žien. Prvá kategória žien je tá, ktorej pomôže tento návrh zákona a bude naplnený ústavný princíp a sa im odpočíta pol roka za každé jedno vychované dieťa. Druhá kategória žien je tá, ktorá v podstate bude mať mix odpočtu rokov plus kompenzácia. A tretia kategória žien je tá, ktorá sa spravodlivosti nedočkala; ďakujem (rečníčke priniesli pohár vody); ktorá sa spravodlivosti nedočkala a odišla do dôchodku bez toho, aby bol naplnený ústavný princíp a nebolo im odpočítané pol roka za dieťa. Tieto ženy, ktoré nám už odišli do dôchodku a nemali zohľadnené vychované deti, tak ako to navrhujeme v našom zákone, riešime pozmeňujúcim návrhom, ktorý spolu s pani poslankyňami Hatrákovou a Zemanovou predkladáme a ktorý vám teraz stručne odôvodním. Navrhujeme v ňom z dôvodu zamedzenia nežiaducej retroaktivity, aby poistencom, ktorí nedovŕšili dôchodkový vek do účinnosti predloženého návrhu zákona a ktorí by ho podľa predloženého návrhu zákona dovŕšili pred jeho účinnosťou, bol za deň dovŕšenia dôchodkového veku ustanovený deň, kedy predložený návrh zákona nadobudne účinnosť, to je 1. januára 2021, najskorší možný termín, odkedy bolo možné ustanoviť dôchodkový vek týmto poistencom. Samotná kompenzácia bude mať formu jednorazového doplatku k starobnému dôchodku alebo bude vo forme percentuálneho zvýšenia starobného dôchodku za obdobie rozdielu dôchodkových vekov realizovaného započítaním tohto obdobia do obdobia dôchodkového poistenia hodnoteného podľa § 66 ods. 2, to je obdobia dôchodkového poistenia po dovŕšení dôchodkového veku. Pozmeňujúcim návrhom riešime aj poberateľov predčasného starobného dôchodku alebo poberateľov starobného dôchodku podľa § 69 ods. 1, ktorí nemali nárok na jednorazový doplatok k starobnému dôchodku. Navrhujeme, aby rozdiel dôchodkových vekov bol takémuto poberateľovi zohľadnený znížením krátenia predčasného starobného dôchodku. Navrhujeme, aby sa dotknutým poistencom jednorazový doplatok k starobnému dôchodku vyplatil z úradnej povinnosti, teda bez nutnosti podania žiadosti. S ohľadom na široký okruh dotknutých poistencov, o ktorých nárokoch bude potrebné rozhodnúť nad rámec bežnej rozhodovacej činnosti Sociálnej poisťovne, navrhujeme dvojročnú lehotu, v ktorej Sociálna poisťovňa rozhodne o jednorazovom doplatku k starobnému dôchodku alebo o zvýšení sumy predčasného starobného dôchodku, resp. starobného dôchodku. Z tohto dôvodu tiež navrhujeme posunutie účinnosti právnej úpravy na 1. január 2021 tak, aby informatická podpora Sociálnej poisťovne pripravená na výpočet dôchodku na kalendárny rok 2020 už nemusela byť menná, a to z dôvodu krátkodobej využiteľnosti takéhoto programu. Pán predsedajúci, teraz pristúpim k doslovnému prednesu pozmeňujúceho návrhu, tak ako to ustanovuje rokovací poriadok, § 29 ods. 1. Poprosím o zastavenie času. Grendel, Gábor, podpredseda NR SR Áno, nech sa páči. Krištúfková, Petra, poslankyňa NR SR 1. V čl. I sa za bod 1 vkladá nový bod 2, ktorý znie: „2. Za § 293fe sa vkladajú § 293ff až 293fk, ktoré vrátane nadpisu nad § 293ff znejú: "Prechodné ustanovenia k úpravám účinným od 1. januára 2021 § 293ff (1) Dôchodkový vek poistenca, ktorý dovŕšil dôchodkový vek podľa tohto zákona v znení účinnom do 31. decembra 2020 pred 1. januárom 2021, zostáva zachovaný. (2) Poistenec, ktorý podľa tohto zákona v znení účinnom do 31. decembra 2020 nedovŕšil dôchodkový vek do 31. decembra 2020 a ktorý by podľa § 65 ods. 2 a prílohy č. 3a a 3b v znení účinnom od 1. januára 2021 dovŕšil dôchodkový vek pred 1. januárom 2021, dovŕši dôchodkový vek 1. januára 2021. (3) Fiktívny dôchodkový vek poistenca uvedeného v a) odseku 1 je dôchodkový vek, ktorý by tento poistenec dovŕšil podľa § 65 ods. 2 a prílohy č. 3a a 3b v znení účinnom od 1. januára 2021 pred dovŕšením dôchodkového veku podľa tohto zákona v znení účinnom do 31. decembra 2020, b) odseku 2 je dôchodkový vek, ktorý by tento poistenec dovŕšil podľa § 65 ods. 2 a prílohy č. 3a a 3b v znení účinnom od 1. januára 2021 pred 1. januárom 2021. § 293fg (1) Poistenec uvedený v § 293ff ods. 3, ktorému je priznaný starobný dôchodok najneskôr od 1. januára 2021, má nárok na jednorazový doplatok k starobnému dôchodku. (2) Na jednorazový doplatok k starobnému dôchodku nevzniká nárok poberateľovi predčasného starobného dôchodku alebo poberateľovi starobného dôchodku podľa § 69a ods. 1. (3) Suma jednorazového doplatku k starobnému dôchodku sa určí ako súčin sumy starobného dôchodku ku dňu jeho priznania nezvýšenej podľa § 66 ods. 2, nezníženej podľa § 66 ods. 6 alebo z dôvodu súbehu nároku na výplatu s vdovským dôchodkom alebo vdoveckým dôchodkom a zvýšenej podľa § 82b ods. 3 a koeficientu podľa druhej vety. Koeficient sa určí ako podiel počtu dní za obdobie odo dňa, kedy poistenec dovŕšil fiktívny dôchodkový vek, najskôr však od dňa získania 15 rokov dôchodkového poistenia, do dňa dovŕšenia dôchodkového veku (ďalej len „obdobie rozdielu dôchodkových vekov") a čísla 30,4167. (4) Suma starobného dôchodku ku dňu jeho priznania podľa odseku 3 určená s prihliadnutím na obdobie poistenia získané v cudzine podľa osobitného predpisu alebo podľa medzinárodnej zmluvy je suma, ktorá zodpovedá pomernej časti, v akej sa priznal čiastkový starobný dôchodok podľa predpisov Slovenskej republiky. (5) Ak sa jednorazový doplatok k starobnému dôchodku určuje za obdobie, za ktoré bol vyplatený invalidný dôchodok, úrazová renta alebo dávka v nezamestnanosti, suma jednorazového doplatku k starobnému dôchodku podľa odseku 3 sa znižuje o úhrn súm za toto obdobie vyplateného invalidného dôchodku, vyplatenej úrazovej renty alebo vyplatenej dávky v nezamestnanosti. (6) Ak sa jednorazový doplatok k starobnému dôchodku určuje za obdobie, za ktoré bol vyplatený vdovský dôchodok alebo vdovecký dôchodok, a jednorazový doplatok k starobnému dôchodku je a) vyšší ako úhrn súm vdovských dôchodkov alebo vdoveckých dôchodkov vyplatených za toto obdobie, suma jednorazového doplatku k starobnému dôchodku podľa odseku 3 sa zníži o polovicu úhrnu súm vdovských dôchodkov alebo vdoveckých dôchodkov vyplatených za toto obdobie, b) nižší ako úhrn súm vdovských dôchodkov alebo vdoveckých dôchodkov vyplatených za toto obdobie, suma jednorazového doplatku k starobnému dôchodku podľa odseku 3 sa za toto obdobie zníži o jednu polovicu. (7) Na jednorazový doplatok k starobnému dôchodku sa použijú ustanovenia tohto zákona vzťahujúce sa na starobný dôchodok okrem § 81, § 82, § 116 ods. 2, § 293dq, § 293dr a 293dx. (8) Konanie o priznaní jednorazového doplatku k starobnému dôchodku sa začína z podnetu organizačnej zložky Sociálnej poisťovne. § 293fh Poistencovi, ktorému je priznaný starobný dôchodok najskôr od 2. januára 2021, sa obdobie dôchodkového poistenia získané počas obdobia rozdielu dôchodkových vekov započíta do obdobia podľa § 66 ods. 2. § 293fi Ak dôchodkový vek poistenca, ktorému bol priznaný predčasný starobný dôchodok do 31. decembra 2020, je alebo by bol podľa § 65 ods. 2 a prílohy č. 3a a 3b v znení účinnom od 1. januára 2021 nižší ako dôchodkový vek podľa tohto zákona v znení účinnom do 31. decembra 2020, predčasný starobný dôchodok alebo starobný dôchodok podľa § 69a ods. 1 sa zvýši o 0,5 % percentuálne nezníženej sumy podľa § 68 ods. 1 za každých začatých 30 dní bez obdobia rozdielu dôchodkového veku podľa § 65 ods. 2 a prílohy č. 3a a 3b v znení účinnom od 1. januára 2021 a dôchodkového veku určeného podľa tohto zákona v znení účinnom od 31. decembra 2020. § 293fj O jednorazovom doplatku k starobnému dôchodku podľa § 293fg a o zvýšení predčasného starobného dôchodku alebo starobného dôchodku podľa § 293fi rozhodne Sociálna poisťovňa najneskôr do 31. decembra 2022. § 293fk Ak deň dovŕšenia dôchodkového veku poistenca uvedeného v § 293ff ods. 3, ktorý Sociálna poisťovňa určila pred 1. januárom 2021, je a) po 31. decembri 2020, za deň určenia dňa dovŕšenia dôchodkového veku podľa § 65a ods. 1 písm. a) a ods. 2 sa považuje 1. január 2021, b) pred 1. januárom 2021, deň určenia dňa dovŕšenia dôchodkového veku podľa § 65a ods. 1 písm. a) a ods. 2 zostáva zachovaný.“.“ V súvislosti s navrhovanou úpravou sa primerane prečísluje nasledujúci novelizačný bod a primerane sa upraví úvodná veta v čl. I a názov poslaneckého návrhu zákona. Navrhovaná úprava nadobúda účinnosť 1. januára 2021. 2. Za čl. I sa vkladajú nové čl. II až IV, ktoré znejú: „Čl. II Zákon č. 601/2003 Z. z. o životnom minime a o zmene a doplnení niektorých zákonov v znení zákona č. 410/2004 Z. z., zákona č. 453/2004 Z. z., zákona č. 305/2005 Z. z., zákona č. 592/2006 Z. z., zákona č. 554/2008 Z. z., zákona č. 184/2014 Z. z., zákona č. 378/2015 Z. z., zákona č. 226/2019 Z. z. a zákona č. 46/2020 Z. z. sa dopĺňa takto: V § 4 sa odsek 3 dopĺňa písmenom m), ktoré znie: „m) jednorazový doplatok k starobnému dôchodku podľa osobitného predpisu, 19).“ Poznámka pod čiarou k odkazu 19 znie: „19) § 293fg zákona č. 461/2003 Z. z. v znení zákona č. 293/2020 Z. z.“ Čl. III Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 186/2004 Z. z., zákona č. 439/2004 Z. z., zákona č. 721/2004 Z. z., zákona č. 747/2004 Z. z., zákona č. 310/2006 Z. z., zákona č. 644/2006 Z. z., zákona č. 677/2006 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., zákona č. 62/2008 Z. z., zákona č. 434/2008 Z. z., zákona č. 449/2008 Z. z., zákona č. 137/2009 Z. z., zákona č. 572/2009 Z. z., zákona č. 105/2010 Z. z., nálezu Ústavného súdu Slovenskej republiky č. 355/2010 Z. z., zákona č. 543/2010 Z. z., zákona č. 334/2011 Z. z., zákona č. štyristo, pardon, 546/2011 Z. z., zákona č. 547/2011 Z. z., zákona č. 252/2012 Z. z., zákona č. 413/2012 Z. z., zákona č. 132/2013 Z. z., zákona č. 352/2013 Z. z., zákona č. 183/2014 Z. z., zákona č. 301/2014 Z. z., zákona č. 25/2015 Z. z., zákona č. 140/2015 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 97/2017 Z. z., zákona č. 279/2017 Z. z., zákona č. 109/2018 Z. z., zákona č. 177/2018 Z. z., zákona č. 317/2018 Z. z., zákona č. 231/2019 Z. z., zákona č. 234/2019 Z. z., zákona č. 46/2020 Z. z., zákona č. 66/2020 Z. z., zákona č. 68/2020 Z. z. a zákona č. 95/2020 Z. z. sa dopĺňa takto: V § 33 ods. 2 a § 33a ods. 2 sa na konci pripája táto veta: „Do súčtu súm podľa prvej vety sa nezapočítava jednorazový doplatok k starobnému dôchodku podľa osobitného predpisu, 38e).“ Poznámka pod čiarou k odkazu 38e znie: „38e) § 293fg zákona č. 461/2003 Z. z. v znení zákona č. 461/2020 Z. z.“ Čl. IV Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z., a zákona č. 375/2014 Z. z., zákona č. 353/2015 Z. z., zákona č. 378/2015 Z. z., a zákona č. 125/2016 Z. z., zákona č. 355/2016 Z. z., zákona č. 191/2018 Z. z., zákona č. 83/2019 Z. z., zákona č. 223/2019 Z. z., zákona č. 391/2019 Z. z., zákona č. 393/2019 Z. z., zákona č. 46/2020 Z. z., zákona č. 63/2020 Z. z. a nálezu Ústavného súdu Slovenskej republiky č. 124/2020 Z. z. sa dopĺňa takto: V § 18 sa odsek 3 dopĺňa písmenom u), ktoré znie: „u) jednorazový doplatok k starobnému dôchodku podľa osobitného predpisu, 29c).“ Poznámka pod čiarou k odkazu 29c znie: „29c) § 293fg zákona č. 461/2003 Z. z. v znení zákona č. 293/2020 Z. z.“.“ V súvislosti s navrhovanou úpravou sa prečísluje nasledujúci článok a primerane sa upraví názov poslaneckého návrhu zákona. Navrhovaná úprava nadobúda účinnosť 1. januára 2021. 3. V čl. II sa slová „1. novembra 2020“ nahrádzajú slovami „1. januára 2021“. Ďakujem veľmi pekne za... (Potlesk a reakcie z pléna.)